PATVIRTINTA

Anykščių r. Svėdasų Juozo Tumo-Vaižganto

gimnazijos direktoriaus 2017 m.

rugsėjo 1d. įsakymu Nr. V-71A

**ANYKŠČIŲ R. SVĖDASŲ JUOZO TUMO – VAIŽGANTO GIMNAZIJOS**

**MOKINIŲ IR MOKYTOJŲ SKATINIMO IR DRAUSMINIMO NUOSTATAI**

**I. BENDROSIOS NUOSTATOS**

1. Šie nuostatai parengti mokinių ir mokytojų skatinimui bei drausminimui.

2. Mokinių ir mokytojų skatinimas ir drausminimas įforminamas direktoriaus įsakymu.

**II. SKATINIMO IR DRAUSMINIMO TIKSLAI**

4. Siekti, kad mokiniai ir mokytojai laikytųsi gimnazijos nuostatų, vidaus darbo tvarkos, mokinio elgesio taisyklių ir mokymosi sutarties.

5. Stiprinti gimnazijos bendruomenės bendravimą ir bendradarbiavimą.

6. Kelti mokinių ir mokytojų motyvaciją tinkamai atlikti savo pareigas, gerbti vieni kitų darbą, ieškoti naujų būdų bendradarbiauti.

7. Gerinti mikroklimatą.

**III. MOKINIŲ IR MOKYTOJŲ SKATINIMO TVARKA**

**8. Mokinių skatinimas:**

8.1. Rajono, respublikos olimpiadų, konkursų prizininkų, mokinių, kurių įvertinimai 9-10

balų bei gerai besielgiančių, puikiai lankančių mokyklą ir aktyviai dalyvaujančių neformalioje

veikloje:

8.1.1.Pavardės skelbiamos gimnazijos internetinėje svetainėje, gimnazijos naujienlaiškyje, rajono ir šalies dienraščiuose;

8.1.2.mokiniai apdovanojami nemokama edukacine kelione autobusu į ekskursiją po Lietuvą;

8.1.3.reiškiama padėka tėvams, įteikiant padėkos raštus, kviečiant į mokyklos organizuojamus renginius;

8.1.4.siūloma kandidatūra Gimnazijos tarybai dėl Metų gimnazisto vardo suteikimo.

**9. Mokytojų skatinimas:**

9.1. Mokytojams, kurių mokiniai tapo rajono, respublikos olimpiadų, konkursų ar varžybų

prizininkais, taip pat mokytojams už gerus mokinių valstybinių egzaminų rezultatus (86-100 b.), už

labai gerai atliktą darbą (pamokos organizavimą, dokumentų tvarkymą, budėjimą gimnazijos šokių vakaruose), puikų klasės auklėtojo darbą, renginių organizavimą:

9.1.1.reiškiama žodinė padėka, pagyrimas;

9.1.2.reiškiama padėka direktoriaus įsakymu;

9.1.3.Anykščių rajono savivaldybės švietimo skyriaus vedėjo padėka;

9.1.4.Anykščių rajono savivaldybės administracijos padėka;

9.1.5.Organizuojama nemokama (arba mokama iš dalies) edukacinė kelionė autobusu po

Lietuvą ar užsienį;

9.1.6.skiriamos papildomos atostogų dienos (mokinių atostogų metu);

9.1.7.siūloma kandidatūra Gimnazijos tarybai dėl Metų mokytojo vardo suteikimo.

**IV. MOKINIŲ IR MOKYTOJŲ DRAUSMINIMO TVARKA**

**10. Mokinių drausminimo tvarka:**

10.1. Mokiniams, nesilaikantiems mokyklos nuostatų, vidaus darbo tvarkos, mokinio elgesio

taisyklių ir mokymosi sutarties, taip pat:

 už mokyklos nelankymą bei vėlavimą į pamokas;

 už nedalyvavimą mokomojoje veikloje, reikalingų mokymo priemonių neturėjimą;

 už mokyklos inventoriaus ir mokymo priemonių niokojimą;

 už fizinę ir emocinę prievartą (priekabiavimą, reketavimą, tyčiojimąsi);

 už netinkamą aprangą mokykloje (sportinė apranga, gilios iškirptės, ryškūs papuošalai

ir makiažas ir t.t.);

 už necenzūrinių žodžių vartojimą mokykloje;

 už azartinių lošimų organizavimą ir dalyvavimą juose;

 už naudojimąsi telefonais ir mp3 grotuvais pamokų metu (ne ugdymosi tikslais);

 už alkoholio, tabako ir narkotinių medžiagų vartojimą mokyklos teritorijoje ir jos

prieigose, gali būti skiriamos šios drausminimo priemonės:

10.2. žodinis įspėjimas — skiria klasės auklėtojas, dalyko mokytojas, budintis mokytojas;

10.3. pastaba įrašant į elektroninį dienyną - skiria klasės auklėtojas, mokytojas;

10.4. tėvų iškvietimas į mokyklą — kviečia mokytojas, klasės auklėtojas, socialinis

pedagogas, direktoriaus pavaduotojas, direktorius;

10.5. svarstymas mokyklos Vaiko gerovės komisijoje — klasės auklėtojo, mokytojo teikimu

informuojant tėvus (globėjus, rūpintojus);

10.6. perdavimas Anykščių rajono Vaiko Gerovės Komisijai— mokyklos direktoriaus teikimu informuojant tėvus (globėjus, rūpintojus);

10.7. svarstymas Mokytojų tarybos posėdyje — mokyklos direktoriaus teikimu informuojant

tėvus (globėjus, rūpintojus);

10.8. svarstymas Gimnazijos taryboje — mokyklos direktoriaus teikimu informuojant tėvus

(globėjus, rūpintojus);

10.9 mokinys, toliau nesilaikantis gimnazijos vidaus tvarkos taisyklių, svarstomas

Mokytojų tarybos ar Gimnazijos tarybos posėdyje siūlant pasirinkti kitą mokymosi formą ar įstaigą.

**11. Mokytojų drausminimo tvarka:**

11.1. Mokytojams, nesilaikantiems mokyklos nuostatų, vidaus darbo tvarkos, darbo sutarties,

pareigybinių instrukcijų, taip pat už:

 vėlavimą į pamokas, savavališką pamokos trumpinimą;

 nekokybišką pamokos organizavimą;

 pamokos organizavimą ne pagal tvarkaraštį;

 nebudėjimą pertraukų, renginių metu;

 nedalyvavimą pasitarimuose ar posėdžiuose;

 nekokybišką ir ne laiku elektroninio dienyno pildymą;

 dokumentacijos neparuošimą laiku;

 naudojimąsi mobiliuoju telefonu pamokų metu (ne ugdymo tikslais);

gali būti skiriamos šios drausminimo priemonės:

11.2. žodinis įspėjimas — reiškia administracija;

11.3. drausminės nuobaudos pagal Lietuvos Respublikos Darbo Kodeksą.